Eesti Evangeelse Luterliku Kiriku peapiiskop Andres Põder kuulutab teisipäeval Jõgeval välja jõulurahu kogu Eesti rahvale.    Jõulurahu kuulutatakse välja kell 16 platsil kultuurikeskuse ees.      "Peapiiskop Andres Põder on toonitanud, et andeksandmist, hoolitsust ja lepitust vajab iga pere kogukond ja rahvas," ütles linnapea Viktor Svjatõšev. "Need sõnad on eriti sügava sisuga adevndiajal ning jõulude lähenedes."      Linnapea sõnul on eriliselt ilus ja uhke tunnne, et jõulusõnum Jõgevalt jõuab kõikidesse Eestimaa paikadesse talvel, mil oleme alustanud Eesti vabariigi 90.  aastapäeva tähistamist.      Tava kuulutada jõulurahu välja Jõgeval kui Eestimaa külmapoolusel ja Eesti jõuluvana kodulinnas sai alguse möödunud aastal.      BNS, 10. detsembril 2007